recursal/SuperWikiNEXT-32B huggingface dataset:
**เจ้าชายฮูแบร์ทุสแห่งปรัสเซีย** (เยอรมัน: *Hubertus von Preußen*) เป็นโอรสองค์ที่สามในเจ้าชายวิลเฮล์ม มกุฎราชกุมารแห่งจักรวรรดิเยอรมันและแห่งปรัสเซีย

พระประวัติ
----------

เจ้าชายฮูแบร์ทุสแห่งปรัสเซีย ประสูติเมื่อวันที่ 30 กันยายน ค.ศ. 1909 เป็นพระโอรสพระองค์ที่ 3 ใน เจ้าชายวิลเฮล์ม มกุฎราชกุมาร และ ดัชเชสเซซิลีแห่งเม็คเล็นบูร์ก-ชเวรีน เป็นพระราชนัดดาใน จักรพรรดิวิลเฮล์มที่ 2 แห่งเยอรมนี และเป็นพระญาติใน เจ้าชายกียอร์ก ฟรีดริช เจ้าชายแห่งปรัสเซีย พระประมุขพระองค์ปัจจุบันแห่งราชวงศ์ปรัสเซีย

เสกสมรส
-------

พระองค์ทรงเสกสมรสครั้งแรกกับ บารอนเนส มาเรีย เมื่อวันที่ 29 ธันวาคม ค.ศ. 1941 ซึ่งชีวิตรักของทั้ง 2 นั้นไม่ดีนักและหย่าขาดจากกันโดยที่เสกสมรสกันไม่ถึง 1 ปี โดยไม่ทรงมีพระบุตรร่วมกัน ต่อมา เจ้าชายฮุร์แบร์ตุส ทรงเสกสมรสใหม่กับ เจ้าหญิงมักดาเลนา ร็อยส์แห่งกอสทริดซ์ โดยได้รับพระราชทานพระนามตามพระสวามีเป็น **เจ้าหญิงฮูแบร์ทุสแห่งปรัสเซีย พระชายา**มีพระตรดังนี้ 

1. เจ้าหญิงอนาตเซีย
2. เจ้าหญิงมาเรีย คริสติน

พระองค์สิ้นพระชนม์เมื่อวันที่ 8 เมษายน ค.ศ. 1950 จากพระอาการไส้ติ่งอักเสบ สิริพระชันษา 39 ชันษา
|  |  |
| --- | --- |
| ค.ศ. | บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา  |

**สี่สิบห้าองครักษ์** (อังกฤษ: The forty-five guards) คือทหารองครักษ์จำนวนสี่สิบห้าคนที่ได้รับเลือกมาโดยฌอง หลุยส์ เดอ โนกาเรต์ เดอ ลา วาแลต ดยุคแห่งเอแปร์นง (Jean Louis de Nogaret de La Valette) เพื่อให้มาพิทักษ์พระเจ้าอองรีที่ 3 แห่งฝรั่งเศสระหว่างวิกฤติการณ์ของสงครามสามอองรี

ทหารองครักษ์สี่สิบห้าคนที่ได้รับเลือกมาเป็นขุนนางชั้นรอง (บางคนมาจากกาสคอญ) ที่บ้างก็เป็นเจ้าของม้าเพียงตัวเดียวและแผ่นดินเพียงสองสามเอเคอร์สำหรับเลี้ยงตัวเอง เมื่อได้รับเลือกมาแล้วทหารองครักษ์ก็ได้ค่าจ้างอย่างสูงเป็นการแลกเปลี่ยนกับการรักษาความปลอดภัยให้แก่พระเจ้าอองรีที่ 3 ตลอดยี่สิบสี่ชั่วโมงโดยการอยู่ยามครั้งละสิบห้าคน

หลังจากที่สันนิบาตคาทอลิกทำการปฏิวัติในปารีส พระเจ้าอองรีก็จำต้องเสด็จหนีไปยังบลัวส์ ที่ทรงใช้เป็นที่ตั้งมั่นวางแผนยึดอำนาจคืนจากรัฐสภาทั่วไป โดยการให้ทหารองครักษ์สังหารอองรีที่ 1 ดยุคแห่งกีส เมื่อดยุคเดินทางมาเฝ้าพระเจ้าอองรีที่พระราชวังบลัวส์เมื่อวันที่ 23 ธันวาคม ค.ศ. 1588 และน้องชายหลุยส์ที่ 2 คาร์ดินัลแห่งกีสในวันต่อมา

หลังจากที่พระเจ้าอองรีที่ 3 เองถูกลอบปลงพระชนม์โดยฌาคส์ เคลมงต์ (Jacques Clément) ราชบัลลังก์ฝรั่งเศสก็ตกไปเป็นของอองรีแห่งนาวาร์ กององครักษ์ก็ทำหน้าที่รักษาความปลอดภัยให้แก่พระองค์ต่อมาจนกระทั่งเสด็จสวรรคต ที่อาจจะเป็นการถูกลอบปลงพระชนม์

เรื่องราวของกององครักษ์นี้เป็นแรงบันดาลใจให้อาแล็กซ็องดร์ ดูว์มาเขียนนิยาย *The Forty-Five Guardsmen* ในปี ค.ศ. 1847

อ้างอิง
-------

1. ↑  Aucoin, J.M. (July 3, 2014). "REVIEW: 'The Forty-Five Guardsmen' (Volume 1) by Alexandre Dumas". *jmaucoin.com*. คลังข้อมูลเก่าเก็บจากแหล่งเดิมเมื่อ 2016-08-16. สืบค้นเมื่อ June 26, 2016.
**นกยางควาย**  (ชื่อวิทยาศาสตร์: *Bubulcus ibis*; อังกฤษ: Cattle egret) เป็นนกยางสีขาว ในวงศ์ Ardeidae พบในเขตร้อนและอบอุ่น นกกระยางควายมีจุดกำเนิดในทวีปเอเชีย แอฟริกาและยุโรป แต่นกยางมีการขยายพันธุ์และกระจายตัวไปทั่วโลก และเป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535 จัดเป็นนกเพียงชนิดเดียวเท่านั้นในสกุล *Bubulcus*

ลักษณะทางกายวิภาคศาสตร์
-----------------------

เป็นนกยางสีขาว ตัวผู้และตัวเมียมีลักษณะเหมือนกัน ขนทั่วตัวสีขาว ขากรรไกรค่อนข้างใหญ่และขาสั้น มีความยาวจากปลายปากจรดปลายหางเพียง 51 เซนติเมตรเท่านั้น แต่ในฤดูผสมพันธุ์จะมีขนประดับเป็นเส้นยาว ๆ ที่หัว คอ และหลังเป็นสีเหลืองส้ม พ้นฤดูผสมพันธุ์ขนประดับดังกล่าวจะผลัดออกหมด นัยน์ตาและปากเป็นสีเหลือง แต่รอบตาสีออกเขียวอ่อน เท้าสีดำ ในช่วงนี้เมื่อจับคู่แล้วนกทั้งสองเพศจะช่วยกันทำรังโดยตัวผู้หาวัสดุซึ่งก็คือกิ่งไม้แห้งที่อาจจะหามาเองหรือขโมยเอาจากรังใกล้ๆ ตัวเมียสร้างรัง เมื่อวางไข่แล้วจะช่วยกันกกไข่ และหาอาหารมาป้อนลูก

อนุกรมวิธาน
-----------

นกกระยางควายแบ่งตามลักษณะทางภูมิศาตร์ได้ 2 ชนิดย่อย คือ ทางตะวันตก, *B. ibis* และ ทางตะวันออก, *B. coromandus* ทั้งสองแบบถูกแบ่งโดย แมคอัลเลนและบรู๊ค แต่ได้รับการพิจารณาแล้วว่าเป็นชนิดเดียวกัน

การอพยพและการเคลื่อนที่
-----------------------

ประชากรบางส่วนของนกยางควาย ที่อพยพและค่อนข้างที่จะแยกความแตกต่างกันได้ยาก นกยางควายจะอพยพจากพื้นที่ขั้วโลกเหนือไปสู่บริเวณที่อบอุ่น แต่นกยางในออสเตรเลีย จะอพยพไปที่ที่มีอากาศเย็นในแทสมาเนียและนิวซีแลนด์ในช่วงฤดูหนาวและอพยพกลับในฤดูใบไม้ผลิ
การอพยพในแอฟริกาตะวันตกขึ้นอยู่กับการตอบสนองของปริมาณน้ำฝน

การสืบพันธุ์
------------

ไข่
ในฤดูผสมพันธุ์นกชนิดนี้จะดูสวยและจำแนกได้ง่าย เพราะหัว คอ หน้าอก และหลังจะมีขนสีเหลืองทองสดใสปกคลุมไปทั่ว ขาที่เคยเป็นสีดำสนิทก็จะมีสีเหลืองหรือสีแดงมาแทนที่ ในช่วงนี้เมื่อจับคู่แล้วนกทั้งสองเพศจะช่วยกันทำรังโดยตัวผู้หาวัสดุซึ่งก็คือกิ่งไม้แห้งที่อาจจะหามาเองหรือขโมยเอาจากรังใกล้ๆ ตัวเมียสร้างรัง เมื่อวางไข่ ไข่เป็นสีฟ้า-ขาวซีด เป็นรูปวงรีขนาด 45 มิลลิเมตร x 53 มิลลิเมตร แล้วจะช่วยกันกกไข่และหาอาหารมาป้อนลูก

การกินอาหาร
-----------

นกยางควาย อาศัยตามแหล่งน้ำเหมือนอย่างนกยางอื่น ๆ แต่นกยางควายไม่ได้กินปลาเป็นอาหารหลัก แต่มักกินพวกตั๊กแตน และแมลงต่าง ๆ ในทุ่งหญ้า ที่อยู่บริเวณแหล่งน้ำ หรือแม้กระทั่งพวก กบ เขียด นอกจากนี้ นกยางควายอาจจับกินแมลงที่อยู่บน ควาย หรือ วัว ด้วย

นกยางควายกำลังกินกบที่ประเทศแกมเบีย

อ้างอิง
-------

1. ↑  BirdLife International (2008). *Bubulcus ibis*. In: IUCN 2008. IUCN Red List of Threatened Species. Downloaded on 05 November 2008. Database entry includes justification for why this species is of least concern
2. ↑  นกยางควาย เก็บถาวร 2012-06-18 ที่ เวย์แบ็กแมชชีน. สัตว์ป่าของไทย นกยางควาย

คอมมอนส์ มีภาพและสื่อเกี่ยวกับ:  
**นกยางควาย**

แหล่งข้อมูลอื่น
---------------

 ข้อมูลที่เกี่ยวข้องกับ Bubulcus ibis ที่วิกิสปีชีส์
**คุรุทวาราเดห์ราสาหิบ** หรือ **คุรุทวาราเดราซาฮิบ** (Gurdwara Dera Sahib; ปัญจาบ: ਗੁਰਦੁਆਰਾ ਡੇਹਰਾ ਸਾਹਿਬ; อูรดู: گوردوارہ ڈیرا صاحب) เป็นคุรุทวาราของศาสนาซิกข์ในเมืองลาฮอร์ ประเทศปากีสถาน สร้างขึ้น ณ ตำแหน่งที่คุรุศาสดาองค์ที่ 5 ของซิกข์ คุรุอารจัน สละชีพเพื่อความเชื่อของตน (martyred) ในปี 1606

คุรุทวาราตั้งอยู่ริมนอกของส่วนในประตูเมืองลาฮอร์ และเป็นส่วนหนึ่งของหมู่โบราณสถานสำคัญซึ่งประกอบด้วย ป้อมละฮอร์, สมาธิรันจิต สิงห์, ฮซูรีบาฆ, ประตูโรศไน และมัสยิดบาดชาฮี

ความสำคัญ
---------

คุรุอรชุนถูกคุมขังและทรมานโดย จักรพรรดิโมกุลพระนามจักรพรรดิชะฮันคีร์ ตรงตำแหน่งที่ปัจจุบันคือคุรุทวาราลาลขูฮี (Gurdwara Lal Khoohi) ซึ่งหลังถูกทิ้งร้างได้กลายมาเป็นมัสยิด *Haq Chaar Yaar* การที่คุรุอรชุนถูกทรมานนั้นทำให้เพื่อนสนิทของคุรุ ปราชญ์ชาวมุสลิมนามว่า Mian Mir โกรธมาก ในวันที่ห้าของการทรมาน คุรุได้รับอนุญาตให้ลงอาบน้ำในแม่น้ำ หลังได้การร้องของอย่างหนักจาก Mian Mir  หลังคุรุนำตัวลงแช่ในน้ำ ท่านได้หายตัวไป การค้นหาตัวโดยโมกุลก็ไม่พบร่างของท่านอีก

ระเบียงภาพ
----------

* 
* 
*

ดูเพิ่ม
-------

* สมาธิของรันจิต สิงห์
* มัสยิดบาดชาฮี

อ้างอิง
-------

1. ↑  The Sikh Review, Volume 54, Issues 7-12; Volume 54, Issues 631-636
2. ↑  "Lahore's historical gurdwara now a Muslim shrine". Tribune India. 14 June 2016. สืบค้นเมื่อ 4 July 2017.
3. 1 2  Khalid, Haroon (2013). *A WHITE TRAIL:A JOURNEY INTO THE HEART OF PAKISTAN’S RELIGIOUS MINORITIES*. Westland. ISBN 9789383260232.
**ภาษาฟินิเชีย** เป็นภาษาที่มีจุดกำเนิดในชายฝั่งที่เรียก "Pūt" ในภาษาอียิปต์โบราณ "คานาอัน" ในภาษาฟินิเชีย ภาษาฮีบรูและภาษาอราเมอิก และเรียก "ฟินิเชีย" ในภาษากรีกและภาษาละติน เป็นภาษากลุ่มเซมิติกสาขาคานาอัน ใกล้เคียงกับภาษาฮีบรูและภาษาอราเมอิก บริเวณดังกล่าวปัจจุบันอยู่ในเลบานอนและซีเรีย และอิสราเอลทางตอนเหนือ เป็นที่รู้จักจากจารึกต่าง ๆ ในบิบลอสและหนังสือที่เขียนด้วยภาษาต่าง ๆ 

จารึกภาษาฟินิเชียเก่าสุดพบในบิบลอส อายุราว 457 ปีก่อนพุทธศักราช ซึ่งพบทั้งใน เลบานอน ซีเรีย อิสราเอล ไซปรัส เกาะซิซิลี ตูนีเซีย โมร็อกโก แอลจีเรีย มอลตา และที่อื่น ๆ ในคาบสมุทรไอบีเรีย การถอดความภาษาฟินิเชียใช้ความรู้ภาษาฮีบรูเป็นพื้นฐาน

สัทวิทยา ไวยากรณ์ และคำศัพท์
----------------------------

การจำแนกสำเนียงต่าง ๆ ของภาษาฟินิเชียทำได้ยากเพราะการเขียนไม่แสดงเครื่องหมายสระ เครื่องหมายสระเริ่มปรากฏในยุคท้าย ๆ ก่อนจะเปลี่ยนมาเขียนด้วยอักษรที่มีพื้นฐานคล้ายอักษรกรีกหรืออักษรละติน ความคล้ายคลึงระหว่างภาษาฟินิเชียกับภาษาใกล้เคียงคือมีการยกเสียงสระสูงขึ้น เช่น ā เป็น ū (และภาษาฮีบรู ō) , เช่น rūs "หัว" (ภาษาฮีบรู ראש rôš) การยกเสียงสระนี้พบในภาษาอียิปต์โบราณด้วย โดยมีหลักฐานจากภาษาคอปติก

ในด้านไวยากรณ์ ภาษาฟินิเชียยังมีการลงท้ายการก คำศัพท์บางคำต่างไปเช่นมีคำกริยา KN "เป็น อยู่ คือ" (เช่นเดียวกับภาษาอาหรับ) และ P‘L "ทำ" และใช้ bal "ไม่" (ภาษาอราเมอิก/ฮีบรู lō < \*lā‘)

อ้างอิง
-------

* Krahmalkov Charles R (2001) : A Phoenician-Punic Grammar (Handbook of Oriental Studies, Section 1, Vol. 54) ; Brill Publishing (Leiden, Boston & Köln) ; ISBN 90-04-11771-7
**ออโตเดสก์ เรฟวิต** (Autodesk Revit - ในไทยยังมีการเรียกว่า เรวิท หรือ รีวิท) เป็นซอฟต์แวร์ของบริษัทออโตเดสก์ เป็นซอฟต์แวร์ช่วยออกแบบงานด้านอาคารโดยเฉพาะ ในลักษณะของ CAD โดยใช้หลักการสร้างระบบจำลองสารสนเทศอาคารหรือการสร้างรูปแบบจำลองข้อมูลของอาคาร (Building Information Modeling) แทนการเขียนแบบ โดยใช้เครื่องมือตัวแปรผันเปลี่ยนสัมพันธ์ (Parametric Change Engine) โดยสิ่งที่จะได้ติดตามมาคือ แบบก่อสร้าง รายการประกอบแบบต่างๆ ภาพทัศนียภาพ และถอดแบบวัสดุก่อสร้างอย่างคร่าวๆได้ รูปแบบของการใช้งานจะเป็นสามมิติ

ออโตเดสก์ซื้อซอฟต์แวร์เรฟวิตจาก บริษัทเรฟวิตเทคโนโลยี ในราคา 133 ล้านเหรียญสหรัฐในปี 2545

Revit Series
------------

เรฟวิตสามารถแยกย่อยออกมาได้เป็นสามแขนงตามรูปแบบการทำงานของผู้ใช้งานดังนี้

* Revit Architecture - เป็นโปรแกรมที่ออกแบบมาตอบสนองการใช้งานสำหรับสถาปนิกและ การเขียนแบบด้านงานสถาปัตย์โดยเฉพาะ สามารถใช้คำสั่งต่างๆ เพื่อวิเคราะห์งานทางด้านสถาปัตย์เช่น Sun Studies หรือทำรายการประกอบแบบ (BOQ) เป็นต้น
* Revit Structure - เป็นโปรแกรมที่ออกแบบมาตอบสนองการใช้งานสำหรับวิศวกรโครงสร้างอาคารและ การเขียนแบบด้านงานวิศวกรรมโดยเฉพาะ และยังสามารถส่งไฟล์ไปวิเคราะห์ในโปรแกรมคำนวณโครงสร้างต่างๆ ได้อีกด้วย
* Revit MEP - เป็นโปรแกรมที่ออกแบบมาตอบสนองการใช้งานสำหรับวิศวกรงานระบบและ การเขียนแบบด้านงานระบบโดยเฉพาะ ซึ่งประกอบด้วย งานด้านเครื่องกล (Mechanic) งานด้านไฟฟ้า (Electrical) งานด้านสุขาภิบาล (Pumbling)

อนึ่ง โปรแกรมทั้งสามข้างต้น สามารถนำมาทำงานร่วมกันได้และสามารถใช้คำสั่งตรวจสอบความขัดแย้งในแบบ (Interference Check)ได้ เพื่อป้องกันความผิดพลาดจากการต่างคนต่างหน้าที่ออกแบบ และสนับสนุนการทำงานหลายคนในขณะเดียวกันในไฟล์เดียว (Worksharing)

Revit Extension
---------------

นอกจากนี้ Revit ในแต่ละด้าน ยังมี Extension เพิ่มความสามารถในการทำงานอีกด้วย โดยจุดเด่นของ Extension 2009 จะอยู่ที่ Revit Structure ซึ่งทางออโตเดสก์ ได้นำเอาโปรแกรมโครงสร้าง RCAD ที่ทางออโตเดสก์เพิ่งซื้อกิจการ มารวมด้วย

Extension เป็นบริการสำหรับลูกค้าที่ลง Subscription กับทางออโตเดสก์เท่านั้น

อ้างอิง
-------

1. ↑  "ข่าวการซื้อกิจการโดยออโตเดสก์". คลังข้อมูลเก่าเก็บจากแหล่งเดิมเมื่อ 2006-11-03. สืบค้นเมื่อ 2007-03-12.

ดูเพิ่ม
-------

* อาร์คิแคด ซอฟต์แวร์ที่มีลักษณะการทำงานคล้ายกัน

แหล่งข้อมูลอื่น
---------------

* เว็บไซต์เรฟวิตอย่างเป็นทางการ จากออโตเดสก์
* ThaiBIM เว็บบอร์ดไทยสำหรับโปรแกรม BIM

| ออโตเดสก์ (Autodesk) |
| --- |
| ออโตแคด | มายา | 3 ดีเอสแมกซ์ | เรฟวิต | วิซ | บัซซ์ซอว์ |
**นีกอลา ฟาซีโย เดอ ดุยเย** (ฝรั่งเศส: *Nicolas Fatio de Duillier*; 26 กุมภาพันธ์ 1664 – 12 พฤษภาคม 1753) เป็นนักคณิตศาสตร์และนักดาราศาสตร์ชาวสวิส

เขาเป็นที่รู้จักจากงานวิจัยเกี่ยวกับแสงจักรราศี และมีชื่อในประวัติศาสตร์วิทยาศาสตร์ในฐานะบุคคลที่จุดชนวนความขัดแย้งระหว่างไอแซก นิวตัน กับก็อทฟรีท วิลเฮ็ล์ม ไลบ์นิทซ์ เกี่ยวกับเรื่องการเป็นผู้ค้นพบแคลคูลัส นอกจากนี้เขายังพัฒนาและจดสิทธิบัตรวิธีการใช้อัญมณีสำหรับตลับลูกปืนของนาฬิกาอีกด้วย

ชีวประวัติ
----------

นีกอลา ฟาซีโย เกิดที่เมืองบาเซิล ประเทศสวิตเซอร์แลนด์ในปี 1664 เขาย้ายไปที่ดุยเยในปี 1672 และเมื่ออายุ 18 ปี เขาย้ายไปปารีสเพื่อศึกษาดาราศาสตร์กับโจวันนี โดเมนีโก กัสซีนี ที่หอดูดาวปารีส

ในปี 1684 เขาได้แสดงให้เห็นว่าปรากฏการณ์ที่เรียกว่าแสงจักรราศีนั้นเกิดจากการกระเจิงของแสงอาทิตย์เนื่องจากฝุ่นจำนวนมากภายในสุริยวิถี

อ้างอิง
-------

1. ↑  Westfall, Richard S. (1980). *Never at Rest: A Biography of Isaac Newton*. Cambridge, UK: Cambridge University Press. p. 494. ISBN 978-0-521-27435-7.
2. ↑  Fatio, Nicolas (de Duillier), in the Historical Dictionary of Switzerland.
**รัฐบาลเฉพาะกาล** เป็นสถานการณ์ฉุกเฉินหรือการเปลี่ยนผ่านการปกครอง อันเป็นคณะผู้มีอำนาจในจัดการการเปลี่ยนแปลงทางการเมืองโดยทั่วไปในกรณีของประเทศใหม่หรือหลังการล่มสลายของการบริหารการปกครองก่อนหน้านี้ โดยทั่วไปมีการแต่งตั้งรัฐบาลชั่วคราวและมักเกิดขึ้นไม่ว่าในระหว่างหรือหลังสงครามกลางเมืองหรือในต่างประเทศ

รัฐบาลชั่วคราวรักษาอำนาจจนกว่าจะมีรัฐบาลใหม่สามารถได้รับการแต่งตั้งโดยกระบวนการทางการเมืองปกติซึ่งโดยทั่วไปจากการเลือกตั้ง พวกเขาอาจเกี่ยวข้องกับการกำหนดโครงสร้างทางกฎหมายของระบอบการปกครองที่ตามมาแนวทางที่เกี่ยวข้องกับสิทธิมนุษยชนและเสรีภาพทางการเมืองโครงสร้างของเศรษฐกิจสถาบันของรัฐและการวางแนวระหว่างประเทศ รัฐบาลชั่วคราวแตกต่างจากรัฐบาลรักษาการซึ่งมีหน้าที่ในการปกครองภายในระบบรัฐสภาที่จัดตั้งขึ้นและทำหน้าที่เป็นตัวยึดตำแหน่งหลังจากการเคลื่อนไหวที่ไม่ไว้วางใจหรือหลังจากการยุบรัฐบาลผสม

ในความเห็นของ Yossi Shain และ Juan J. Linz รัฐบาลชั่วคราวสามารถแบ่งออกเป็น 4 กลุ่ม:

1. รัฐบาลปฏิวัติชั่วคราว (เมื่อระบอบการปกครองเดิมถูกโค่นล้มและอำนาจเป็นของประชาชนที่โค่นล้ม)

2. รัฐบาลแบ่งปันอำนาจชั่วคราว (เมื่อมีการแบ่งปันอำนาจระหว่างระบอบการปกครองเดิมและรัฐบาลที่พยายามเปลี่ยนแปลง)

3. รัฐบาลดำรงตำแหน่งชั่วคราว (เมื่ออำนาจในช่วงเปลี่ยนผ่านเป็นของระบอบการปกครองเดิม)

4. รัฐบาลระหว่างประเทศชั่วคราว (เมื่ออำนาจในช่วงเปลี่ยนผ่านเป็นของประชาคมระหว่างประเทศ)

การจัดตั้งรัฐบาลชั่วคราวถูกมัดอยู่บ่อยครั้งเพื่อดำเนินการตามความยุติธรรมในระยะเปลี่ยนผ่าน การตัดสินใจที่เกี่ยวข้องกับความยุติธรรมในระยะเปลี่ยนผ่านสามารถกำหนดได้ว่าใครได้รับอนุญาตให้เข้าร่วมในรัฐบาลชั่วคราว

การใช้ "รัฐบาลเฉพาะกาล" เป็นส่วนหนึ่งของชื่อทางการสามารถโยงไปถึงรัฐบาลของตาแลร็องในฝรั่งเศสใน ค.ศ. 1814 ในปี ค.ศ. 1843 ผู้บุกเบิกชาวอเมริกันในดินแดนโอเรกอนในภูมิภาคแปซิฟิกตะวันตกเฉียงเหนือของทวีปอเมริกาเหนือได้จัดตั้งรัฐบาลชั่วคราวแห่งโอเรกอน-เนื่องจากรัฐบาลกลางของสหรัฐอเมริกายังไม่ได้ขยายเขตอำนาจศาลเหนือภูมิภาคซึ่งมีอยู่จนถึงเดือนมีนาคม ค.ศ. 1849 รัฐบาลเฉพาะกาลจำนวนมากในช่วงการปฏิวัติ ค.ศ. 1848 ให้ความหมายสมัยใหม่ว่ารัฐบาลเสรีนิยมที่จัดตั้งขึ้นเพื่อเตรียมการเลือกตั้ง
บทความนี้ควรนำไปรวมกับ ทฤษฎีแม่เหล็กไฟฟ้า

ในวิชา ฟิสิกส์ **แรงแม่เหล็กไฟฟ้า** คือแรงที่ สนามแม่เหล็กไฟฟ้า กระทำต่ออนุภาคที่มีประจุทางไฟฟ้า มันคือแรงที่ยึด อิเล็กตรอน กับ นิวคลิไอ เข้าด้วยกันใน อะตอม และยึดอะตอมเข้าด้วยกันเป็นโมเลกุล แรงแม่เหล็กไฟฟ้าทำงานผ่านการแลกเปลี่ยน messenger particle ที่เรียกว่า โฟตอน การแลกเปลี่ยน messenger particles ระหว่างวัตถุทำให้เกิดแรงที่รับรู้ได้ด้วยวิธีแทนที่จะดูดหรือผลักอนุภาคออกจากกันเพียงแค่นั้น การแลกเปลี่ยนจะเปลี่ยนคุณลักษณะของพฤติกรรมของอนุภาคที่แลกเปลี่ยนนั้นอีกด้วย

ประวัติ
-------

แต่เดิมนั้น ไฟฟ้า และ แม่เหล็ก ถูกคิดว่าเป็นแรงสองแรงซึ่งแยกจากกัน อย่างไรก็ตาม มุมมองดังกล่าวถูกเปลี่ยนไปเนื่องจากการตีพิมพ์ผลงานของ เจมส์ คลาร์ก แมกซ์เวลล์ ในปี 1873 *บทความเกี่ยวกับไฟฟ้าและแม่เหล็ก (Treatise on Electricity and Magnetism)* ซึ่งกล่าวถึงอันตรกิริยาของประจุบวกและลบเมื่อถูกแสดงในรูปทั่วไปด้วยแรงเพียงแรงเดียว มีผลอยู่สี่อย่างที่ได้จากอันตรกิริยาเหล่านี้ ทิศการไหลของกระแสก็ขึ้นอยู่กับทิศการเคลื่อนที่เช่นกัน

ผลทั้งหมดเหล่านี้สามารถอธิบายได้อย่างสวยงามใน สมการสนามของแมกซ์เวลล์ ตัวอย่างเช่น แม่เหล็ก ทำให้เกิดการดูดหรือผลักเนื่องจากการเรียงตัวที่สอดคล้องกันหรือเป็นแนวอย่างเรขาคณิตของ สปิน

ภาพรวม
------

แรงแม่เหล็กไฟฟ้าเป็นหนึ่งในสี่ของ แรงพื้นฐาน แรงพื้นฐานอื่น ๆ คือ แรงนิวเคลียร์อย่างเข้ม ซึ่งยึด นิวคลีไอของอะตอม เข้าด้วยกัน แรงนิวเคลียร์อย่างอ่อน ซึ่งเป็นสาเหตุของรูปแบบของ การสลายตัวเชิงกัมมันตภาพ และ แรงโน้มถ่วง แรงอื่นทั้งหมดท้ายที่สุดก็แปลงมาจากแรงพื้นฐานเหล่านี้

แรงแม่เหล็กไฟฟ้าเป็นหนึ่งในผู้รับผิดชอบในปรากฏการณ์ต่าง ๆ ทั้งหมดที่เราพบเจอในชีวิตประจำวันยกเว้นเสียแต่ความโน้มถ่วง กล่าวหยาบ ๆ แล้ว แรงที่เกี่ยวกับอันตรกิริยาระหว่าง อะตอม นั้นมาจากแรงแม่เหล็กไฟฟ้ากระทำต่อ โปรตอน และ อิเล็กตรอน อันมีประจุไฟฟ้าภายในอะตอม นี่รวมทั้งแรงที่เรารู้สึกใน "การผลัก" หรือ "การดึง" วัตถุเนื้อสารโดยทั่วไป ซึ่งมาจาก แรงระหว่างโมเลกุล ระหว่าง โมเลกุล ในร่างกายของเราและในวัตถุ มันรวมถึงทุกรูปแบบของ ปรากฏการณ์ทางเคมี ซึ่งเกิดขึ้นจากอันตรกิริยาระหว่าง electron orbital

ดูเพิ่ม
-------

* แรงพื้นฐาน

แหล่งข้อมูลอื่น
---------------

* เก็บถาวร 2006-10-28 ที่ เวย์แบ็กแมชชีน ศูนย์การศึกษาฟิสิกส์ มหาวิทยาลัยมหิดล รวบรวมแหล่งความรู้เกี่ยวกับฟิสิกส์ และคณิตศาสตร์ รวมทั้งเว็บบอร์ดสำหรับแลกเปลี่ยนความคิดเห็น โจทย์ เกี่ยวกับฟิสิกส์ รวมทั้งข้อมูลเกี่ยวกับฟิสิกส์โอลิมปิก และฟิสิกส์ สอวน.
* มูลนิธิส่งเสริมโอลิมปิกวิชาการและพัฒนามาตรฐานวิทยาศาสตร์การศึกษา ในพระอุปถัมภ์สมเด็จพระเจ้าพี่นางเธอ เจ้าฟ้ากัลยาณิวัฒนนา กรมหลวงนราธิวาสราชนครินทร์ (สอวน.) รวบรวมโจทย์ฝึกฝนลับสมอง และสนทนาวิชาการ เกี่ยวกับวิทยาศาสตร์ รวมทั้งข้อมูลเกี่ยวกับโครงการโอลิมปิกวิชาการของ สอวน.

| * ด
* ค
* ก
อันตรกิริยาพื้นฐานทางฟิสิกส์สี่อย่าง |
| --- |
| 
อันตรกิริยาอย่างเข้ม **·** 
อันตรกิริยาอย่างอ่อน **·** 
แรงแม่เหล็กไฟฟ้า **·** 
แรงโน้มถ่วง
 |
**เฉลิมชัย มัจฉากล่ำ** หรือ ผู้พันตึ๋ง เป็นอดีตนายทหารและนักโทษประหารชีวิต จากคดีฆาตกรรมผู้ว่าราชการจังหวัดยโสธร เมื่อปี พ.ศ. 2544

ประวัติ
-------

เฉลิมชัย เกิดเมื่อวันที่ 2 สิงหาคม พ.ศ. 2496 เป็นบุตรของ พ.ท. ยอดชัย กับนางบัวกลีบ มัจฉากล่ำ จบการศึกษาระดับ ม.ศ.4 (ปวช.) ที่โรงเรียนช่างกลนนทบุรี แผนกช่างไฟฟ้า และเข้าศึกษาต่อระดับ ปวส.ที่วิทยาลัยเทคนิคกรุงเทพ แผนกเทคนิคอุตสาหกรรม ระหว่างที่เป็นนักเรียนอาชีวะ เกิดเหตุการณ์ 6 ตุลา ในปี พ.ศ. 2519 เขาถูกชักชวนจาก พล.ต. สุตสาย หัสดิน ให้เข้าร่วมขบวนการกระทิงแดง หลังเสร็จสิ้นภารกิจ นายเฉลิมชัยได้เข้าทำงานเป็นลูกจ้างชั่วคราวในกองอำนวยการรักษาความมั่นคงภายใน (กอ.รมน.) และต่อมานายเฉลิมชัยเข้าสอบบรรจุเป็นทหารได้ ติดยศ"ว่าที่ร้อยตรี" ประจำศูนย์รักษาความปลอดภัย กองบัญชาการทหารสูงสุด

เฉลิมชัย รับราชการจนในปี พ.ศ. 2531 ได้เลื่อนยศเป็น "พันตรี"

คดีฆ่าผู้ว่าราชการจังหวัดยโสธร
------------------------------

พ.ต. เฉลิมชัย ถูกจับกุมตัวจากเหตุการณ์ที่นายปรีณะ ลีพัฒนะพันธ์ ผู้ว่าราชการจังหวัดยโสธร ถูกฆาตกรรมที่โรงแรมรอยัลแปซิฟิก ถนนพระราม 9 แขวงห้วยขวาง เขตห้วยขวาง กรุงเทพมหานคร เมื่อวันที่ 4 มีนาคม พ.ศ. 2544 โดยมีชนวนเหตุมาจากการทุจริตโครงการก่อสร้างบ่อบำบัดน้ำเสีย ซึ่งเชื่อมโยงมาถึงเขา 

ต่อมาศาลชั้นต้นพิพากษาให้ประหารชีวิต เฉลิมชัย ฐานร่วมกันฆ่าผู้อื่น และศาลอุทธรณ์เห็นตามศาลชั้นต้น กระทั่งในปี พ.ศ. 2549 ศาลฎีกามีคำพิพากษาเป็นที่สิ้นสุด ยืนตามศาลอุทธรณ์ ให้ประหารชีวิต 

ในปี พ.ศ. 2550 เขาได้รับพระราชทานอภัยโทษลดวันต้องโทษ ได้ลดโทษจากโทษประหารชีวิตเป็นจำคุกตลอดชีวิต ในปี พ.ศ. 2553 ได้รับพระราชทานอภัยโทษลดวันต้องโทษอีกครั้ง จากจำคุกตลอดชีวิต เหลือจำคุก 50 ปี และในปี พ.ศ. 2554 ได้รับพระราชทานอภัยโทษลดวันต้องโทษเช่นเดียวกัน จากจำคุก 50 ปี ได้ลดวันต้องโทษ 13 ปี และได้รับการพักโทษเมื่อวันที่ 30 กันยายน พ.ศ. 2558

ต่อมาในเดือนสิงหาคม พ.ศ. 2559 เขาถูกตำรวจจับกุมตัวอีกครั้งหลังจากกระทำผิดเงื่อนไขการพักโทษ

เครื่องราชอิสริยาภรณ์
---------------------

* พ.ศ. ไม่ปรากฏ –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
* พ.ศ. ไม่ปรากฏ –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 จัตุรถาภรณ์ช้างเผือก (จ.ส.)
* พ.ศ. ไม่ปรากฏ –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
* พ.ศ. ไม่ปรากฏ –  เหรียญราชการชายแดน (ช.ด.)

ปัจจุบันเฉลิมชัยถูกถอดยศและเรียกคืนเครื่องราชอิสริยาภรณ์ ในปี พ.ศ. 2550

อ้างอิง
-------

1. ↑  "อภัยโทษ′เสริม สาครราษฎร์′พ้นคุก 18ธ.ค. ′ชลอ-ผู้พันตึ๋ง-หมอวิสุทธิ์′แค่ลดโทษ". คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2013-05-02.
2. ↑  รวบผู้พันตึ๋งกลับเข้าคุก ทำผิดการพักโทษ ออกไปนอกพื้นที่

ดูเพิ่ม
-------

* วิกิซอร์ซมีงานที่เกี่ยวข้องกับ คำพิพากษาศาลฎีกาที่ 5953/2549 (คดีผู้พันตึ๋ง)
Motor vehicle

**ซูซูกิ คัลตัส เครสเซนท์** (อังกฤษ: Suzuki Cultus Crescent) หรืออีกชื่อหนึ่งคือ **ซูซูกิ เอสทีม** (อังกฤษ: Suzuki Esteem) เป็นรถยนต์นั่งขนาดเล็กรุ่นแรกของซูซูกิ เริ่มผลิตเมื่อปี พ.ศ. 2538 ปรับโฉมไมเนอร์เชนจ์เมื่อปี พ.ศ. 2541 และสิ้นสุดการผลิตในปี พ.ศ. 2545 โดยมีซูซูกิ เอริโอเข้ามาทดแทน แต่ในประเทศอินเดียนั้นมีการผลิตจนถึงปี พ.ศ. 2550 และมีการประกอบคัลตัส เครสเซนท์ในประเทศโคลอมเบีย ,อินเดีย ,อินโดนีเซีย ,ญี่ปุ่นและปากีสถาน

มีเครื่องยนต์เบนซินขนาด 1.3 ,1.5 ,1.6 และ 1.8 ลิตรและเครื่องยนต์ดีเซลขนาด 1.9 ลิตร มีเกียร์ 2 แบบให้เลือกซื้อคือเกียร์ธรรมดา 5 สปีดและเกียร์อัตโนมัติ 4 สปีด และมีตัวถังแฮทช์แบค 3 ประตู ซีดาน 4 ประตู และสเตชันวากอน 5 ประตู และมีระยะฐานล้อ 2,480 มม. มีความกว้าง 1,695 มม. มีความยาวของตัวรถหากเป็นรุ่นแฮทช์แบค 3 ประตู 3,870 มม. และรุ่นซีดานและสเตชันวากอน 4,375 มม.

คัลตัส เครสเซนท์เวอร์ชันไทยเปิดตัวเมื่อประมาณปี พ.ศ. 2538 ในชื่อเอสทีม มีตัวถังแบบเดียวคือซีดาน 4 ประตู โดยในขณะนั้นมีราคาเทียบเท่าคู่แข่งในยุคนั้น แต่ไม่ประสบความสำเร็จมากนัก เนื่องจากสาเหตุหลายประการ โดยเฉพาะชื่อชั้นของซูซูกิ มอเตอร์ ประเทศไทยในยุคนั้นยังไม่แข็งแกร่งพอที่จะทำให้เอสทีมประสบความสำเร็จ อีกทั้งในสมัยนั้น Suzuki ยังไม่มีโรงงานเป็นของตัวเอง ยังต้องสั่งนำเข้าจากประเทศญี่ปุ่น ราคาก็เลยแพงกว่าชาวบ้าน แล้วต้องม้วนเสื่อกลับบ้านไป
**นักโภชนาการ** (อังกฤษ: nutritionist) เป็นบุคคลผู้ให้คำแนะนำว่าด้วยสาระของผลกระทบอาหารและสารอาหารต่อสุขภาพ มีคำเรียกอาชีพดังกล่าวแตกต่างกันไปในแต่ละประเทศ สภาพการจ้างงานและบริบท ตัวอย่างมีทั้ง นักวิทยาศาสตร์สารอาหาร นักโภชนาการสาธารณสุข นักกำหนดอาหาร-นักโภชนาการ นักโภชนาการคลินิก และนักโภชนาการกีฬา

บ้างใช้คำว่า "นักกำหนดอาหาร" (dietitian) กับ "นักโภชนาการ" ว่ามีพื้นฐานใช้แทนกันได้ อย่างไรก็ดี ในหลายประเทศและเขตอำนาจ ชื่อ "นักโภชนาการ" ไม่อยู่ใต้บังคับแห่งระเบียบวิชาชีพ ผู้ใดก็อาจเรียกตนเองว่าผู้เชี่ยวชาญด้านโภชนาการได้แม้จะศึกษาด้วยตนเองทั้งหมด ในรัฐส่วนใหญ่ของสหรัฐอเมริกา บางส่วนของแคนาดา ออสเตรเลียและสหราชอาณาจักร คำว่า นักโภชนาการ ไม่ได้รับการคุ้มครองตามกฎหมาย ขณะที่ชื่อนักกำหนดอาหารนั้นใช้ได้เฉพาะโดยผู้ที่บรรลุเกณฑ์วิชาชีพที่เจาะจงไว้เท่านั้น ผู้ให้คำปรึกษาอาชีพคนหนึ่งพยายามอธิบายความแตกต่างระหว่างสองอาชีพนี้แก่นักศึกษาแคนาดาฟัง โดยว่า "นักกำหนดอาหารทุกคนเป็นนักโภชนาการ แต่มิใช่นักโภชนาการทุกคนเป็นนักกำหนดอาหาร"

อ้างอิง
-------

1. ↑  United States Bureau of Labor Statistics: *Occupational Outlook Handbook, 2010-11 Edition* เก็บถาวร 2012-01-18 ที่ เวย์แบ็กแมชชีน - *Dietitians and Nutritionists*. Accessed 11 March 2011.
2. ↑  *Nutrition Encyclopedia*, edited by Delores C.S. James, The Gale Group, Inc.
3. ↑  Athabaska University: *How to become a Dietitian (or Nutritionist)* เก็บถาวร 2011-02-24 ที่ เวย์แบ็กแมชชีน, by Julia McDonald, Athabaska University Counselor. Accessed 11 March 2011.
ระวังสับสนกับ เกน-กราวด์

***เกนกราวด์*** (อังกฤษ: *Gain Ground*) เป็นเกมแอ็กชันที่มีองค์ประกอบด้านวางแผนที่เปิดตัวในรูปแบบวิดีโอเกมอาร์เคดใน ค.ศ. 1988 เกมดังกล่าวได้รับการพอร์ตสู่ระบบมาสเตอร์ซิสเตม, เมกาไดรฟ์/เจเนซิส และเทอร์โบกราฟซ์-ซีดี

รูปแบบการเล่น
-------------

ภาพจับหน้าจอเวอร์ชันอาร์เคด
ใน*เกนกราวด์* ผู้เล่นจะได้ควบคุมตัวละครหนึ่งชุดในแต่ละครั้ง โดยแต่ละตัวจะมีอาวุธที่ต่างกัน ส่วนในการชนะด่าน ผู้เล่นจะต้องไปถึงจุดทางออกด้วยตัวละครอย่างน้อยหนึ่งตัวหรือทำลายศัตรูทั้งหมดในด่านก่อนหมดเวลา เกมนี้มีสี่สิบด่านในเวอร์ชันอาร์เคด ขณะที่มาสเตอร์ซิสเตมและเจเนซิส/เมกาไดรฟ์มีห้าสิบด่าน

โหมดปกติเริ่มต้นด้วยผู้เล่นสามคน มีตัวละครที่ถูกจับกุมเกลื่อนกลาดในทุด่าน ซึ่งสามารถช่วยเหลือได้โดยการเดินข้าม จากนั้นพาตัวละครที่ควบคุมไปยังจุดทางออก หากตัวละครที่ควบคุมโดยผู้เล่นถูกฆ่า ตัวละครนั้นจะกลายเป็นเชลย ยกเว้นว่าตัวละครเหล่านั้นจะหายไปหากตัวละครที่ผู้เล่นควบคุมอยู่ตัวถัดไปเสียชีวิต, ออกจากด่านโดยไม่มีพวกเขา หรือผู้เล่นไม่มีตัวละครเหลืออยู่ในคณะ ส่วนในโหมดยาก ผู้เล่นเริ่มเกมด้วยตัวละครทั้งหมดยี่สิบตัว แต่ตัวละครที่ถูกจับกุมทั้งหมดจะถูกเอาออกออกจากด่าน

เกมโอเวอร์เมื่อตัวละครที่ควบคุมทั้งหมดในกลุ่มถูกสังหารโดยไม่มีใครไปถึงทางออกได้ อย่างไรก็ตาม มีสามคันทินิวที่อนุญาตให้ผู้เล่นเริ่มด่านนั้นใหม่ด้วยตัวละครเดิมสามตัว

เกมนี้ประกอบด้วยสี่ราวด์ แต่ละราวด์มีสิบด่าน โดยด่านที่สิบเป็นด่านบอส นอกจากนี้ ยังมีด่านใหม่อีกสิบด่านที่เพิ่มเข้ามาในเวอร์ชันเจเนซิส/เมกาไดรฟ์ ซึ่งด่านยุคสมัยใหม่นี้อุบัติขึ้นตามท้องถนนในเมือง ส่วนเวอร์ชันมาสเตอร์ซิสเตมยังมี 10 ด่านที่มีธีมใหม่ ซึ่งกำหนดหลังจากราวด์สุดท้ายของเวอร์ชันอื่น ๆ อย่างราวด์ "อนาคต" ที่ดูเหมือนจะเกิดขึ้นภายในราวด์ "ระบบหลักเกนกราวด์" เองตามด่านเปิดของมัน

หมายเหตุ
--------

1. ↑  ゲイングランド, *Gein Gurando*

อ้างอิง
-------

1. ↑  "Gain Ground (Registration Number PA0000409803)". *United States Copyright Office*. สืบค้นเมื่อ 15 July 2021.
2. ↑  "MegaPlay\_US\_04.pdf" (PDF).

แหล่งข้อมูลอื่น
---------------

* *Gain Ground* at MobyGames
* *เกนกราวด์* ที่ Killer List of Videogames

* Translation of an interview with Yoshiki Ohka, one of the programmers for *Gain Ground*, via the Internet Archive.

|  |  |
| --- | --- |
| การควบคุมรายการหลักฐาน: หอสมุดแห่งชาติ แก้ไขสิ่งนี้ที่วิกิสนเทศ | 
* ฝรั่งเศส (ข้อมูล)

 |
**"เตรียมตัวตาย"** เป็นเพลงจากอัลบั้มของวงบอดี้สแลม จากอัลบั้มชุดที่ 6 *dharmajāti (ดัม-มะ-ชา-ติ)*

เพลง "เตรียมตัวตาย" ประพันธ์เนื้อร้องและแต่งทำนองโดย อาทิวราห์ คงมาลัย (ตูน บอดี้สแลม) และเรียบเรียงโดย บอดี้สแลม, พูนศักดิ์ จตุระบุล (อ๊อฟ บิ๊กแอส) ออกจำหน่ายในวันที่ 25 กันยายน พ.ศ. 2557

ส่วนภาพวิดีโอของ "เตรียมตัวตาย" นั้นเผยแพร่เมื่อวันที่ 27 พฤศจิกายน พ.ศ. 2557 เวลา 20:00 น. โดยเป็นการบันทึกภาพและเสียงจากการซ้อมใหญ่ คอนเสิร์ตปรากฏการณ์ ดัม-มะ-ชา-ติ ในปี พ.ศ. 2557 ที่สตูดิโอบ้านริก

เนื้อหาของเพลง
--------------

เนื้อหาของเพลงนี้ เกี่ยวกับต้องการสื่อให้ใครสักคนก็พอชีวิตตายให้มีความหมาย เพื่อคำว่ารักไม่ยิ่งใหญ่แค่เธอจำไว้เพียงพอ เป็นเรื่องปกติของคนเราที่ย่อมมีเกิดแก่เจ็บตาย แต่ว่าในระหว่างที่เราใช้ชีวิตอยู่ เราจะใช้ชีวิตอยู่เพื่ออะไร อยู่เพื่อทำอะไร ... เพื่อที่จะเตรียมตัวที่จะไม่อยู่แล้วอย่างมีคุณค่าที่สุด บางทีไม่จำเป็นต้องเป็นประโยชน์สำหรับคนหมู่มาก ทำเพื่อสังคม หรือประเทศชาติที่มันใหญ่โต เพียงแค่ชีวิตชีวิตนึง มีใครสักคนหนึ่งที่จำว่าเราเคยมีคุณค่า แล้วทำให้คนๆนั้นอย่างเต็มที่ ที่สุดแล้วก็น่าจะมีค่าพอสำหรับใครที่จะจดจำ แค่นี้ถือว่าเป็นการเตรียมตัวตายที่ดี

การตอบรับ
---------

เพลง "เตรียมตัวตาย" ติดชาร์ตอันดับ 2 ใน 100 ของชาร์ตหมวดเพลง GMM Gmember Chart Top 100 ประจำวันที่ 29 กันยายน พ.ศ. 2557 และติดชาร์ตอันดับ 2 ใน 5 ของชาร์ตหมวดเพลง GMM Gmember Chart Top 5 ประจำวันที่ 29 กันยายน พ.ศ. 2557 จากเว็บไซต์ Gmember

### ชาร์ต

| ชาร์ต (พ.ศ. 2557) | อันดับสูงสุด |
| --- | --- |
| ไอทูนส์ไทยแลนด์ชาร์ตท็อป 20 | 12 |
| จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 | 2 |
| จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 5 | 2 |
|

อ้างอิง
-------

1. ↑
2. ↑

| * ด
* ค
* ก
บอดี้สแลม |
| --- |
| 
* **อาทิวราห์ คงมาลัย**
* **ธนดล ช้างเสวก**
* **ธนชัย ตันตระกูล**
* **สุชัฒติ จั่นอี๊ด**
* **โอม เปล่งขำ**

* รัฐพล พรรณเชษฐ์

 |
| สตูดิโออัลบั้ม | 
* *บอดี้สแลม* (2545)
* *ไดรฟ์* (2546)
* *บีลีฟ* (2548)
* *เซฟมายไลฟ์* (2550)
* *คราม* (2553)
* *ดัม-มะ-ชา-ติ* (2557)
* *วิชาตัวเบา* (2562)

 |
| ซิงเกิล | 
* "ขอบฟ้า"
* "ความรักทำให้คนตาบอด"
* "พูดในใจ"
* "คนที่ถูกรัก"
* "ความเชื่อ"
* "ยาพิษ"
* "อกหัก"
* "นาฬิกาตาย"
* "แค่หลับตา"
* "คนมีตังค์"
* "เสียดาย"
* "คราม"
* "ความรัก"
* "คิดฮอด"
* "เปราะบาง"
* "แสงสุดท้าย (นั่งเล่นเวอร์ชัน)"
* "ชีวิตเป็นของเรา (นั่งเล่นเวอร์ชัน)"
* "เรือเล็กควรออกจากฝั่ง"
* "ดัม-มะ-ชา-ติ"
* "ชีวิตยังคงสวยงาม"
* "รักอยู่ข้างเธอ"
* "คิดถึง"
* "เวลาเท่านั้น"
* "ปลิดปลิว"
* "ความฝันกับจักรวาล (The Grandslam Version)"
* "ใครคือเรา"
* "วิชาตัวเบา"
* "แสงสวรรค์"

 |
| เพลง | 
* "ชีวิตเป็นของเรา"
* "แสงสุดท้าย"
* "เตรียมตัวตาย"
* "ครึ่งหลับครึ่งตื่น"
* "ความฝันกับจักรวาล"
* "ช่างมันเถอะเหงา"

 |
| บทความที่เกี่ยวข้อง | 
* ผลงาน
* จีนี่เรคอร์ดส
* มิวสิค บั๊กส์
* ละอ่อน
* บอดี้สแลม ไลฟ์ อิน คราม
* *บอดี้สแลมนั่งเล่น*

 |
| 
* **หมวดหมู่ หมวดหมู่:บอดี้สแลม**

 |
**ราชดัด** ชื่อวิทยาศาสตร์:  *Brucea javanica* (L.) Merr. เป็นพืชในวงศ์ Simaroubaceae ชื่ออื่น ๆ คือ ดีคน (อุบลราชธานีและภาคกลาง) กะดัด ฉะดัด (ใต้) กาจับหลัก ยาแก้ฮากขม (เชียงใหม่) พญาดาบหัก (ตราด) เพี้ยฟาน (นครราชสีมา ขอนแก่น) เพียะฟาน (นครศรีธรรมราช) มะลาคา (ปัตตานี) สอยดาว (จันทบุรี) เท้ายายม่อมน้อย มะขี้เหา มะดีควาย 

เติบโตตามธรรมชาติในศรีลังกา, อินเดีย ไปจนถึงจีน, เอเชียตะวันออกเฉียงใต้ และออสเตรเลีย

ลักษณะ
------

เป็นไม้พุ่มหรือไม้ยืนต้นขนาดเล็ก เปลือกลำต้นเรียบ สีขาวปนเทา มีขนสีเหลืองปกคลุมหนาแน่น ใบประกอบแบบขนนกปลายคี่ เรียงสลับเวียนรอบกิ่ง แผ่นใบย่อยรูปขอบขนานแกมรูปไข่ถึงรูปหอกแกมรูปไข่ ขอบใบหยักมนเป็นฟันเลื่อยตลอดทั้งขอบใบ ปลายในแหลม โคนใบมน ผิวใบมีขนนุ่มทั้งสองด้าน เนื้อใบบาง นิ่ม ดอกช่อ เป็นดอกแยกเพศ ดอกย่อยมีขนาดเล็ก กลีบเลี้ยงมีขนาดเล็กมาก มี 4 แฉก กลีบดอกรูปช้อนใหญ่กว่ากลีบเลี้ยงเล็กน้อย สีขาวอมเขียวถึงสีแดงอมเขียวหรือสีม่วง ออกเป็นช่อตามซอกใบและที่ปลายยอด สีอมม่วงหรือสีน้ำตาลแดง กลีบดอกมี 4 กลีบ มีขน เกสรตัวผู้มี 4 อัน ฐานอับเรณูทรงกลมใหญ่ ก้านชูเกสรเป็น 4 พู ผลเป็นผลสด กลมเป็นพวง มีเนื้อ รูปกลม ผิวเรียบเป็นมัน ขนาดเล็ก ออกรวมกลุ่มกัน 1-4 ผล เปลือกผลแข็ง เมื่อผลอ่อนสีเขียว เมื่อสุกมีสีดำ คล้ายเมล็ดมะละกอแห้ง มีเมล็ดเดียว ผิวเรียบ สีน้ำตาล

สรรพคุณ
-------

ราชดัดเป็นพืชสมุนไพรใช้กันอย่างแพร่หลายในหลายประเทศ ในไทย ใช้ผลแก่จัด แก้กระษัย บำรุงน้ำดี บำรุงน้ำเหลือง แก้ท้องอืดเฟ้อ แก้ลมวิงเวียน แก้อาเจียน แก้เจ็บอก แก้อาเจียนเป็นเลือด เป็นยาบำรุงธาตุ ทำให้เจริญอาหาร ขับพยาธิ แก้โรคบิดไม่มีตัว ท้องร่วง และแก้ไข้มาลาเรีย เมล็ดแห้ง ใช้รักษาโรคผิวหนังจำพวกเกลื้อน ใช้รักษาโรคเกี่ยวกับลำไส้ ใช้เตรียมเป็นยาคุมธาตุ บำรุงธาตุ รักษาโรคบิดไม่มีตัว โรคพยาธิ แก้ท้องร่วง ราก มีรสขม ต้มน้ำดื่ม เป็นยาแก้ไข้ แก้บิด แก้เสียดท้อง แก้ปวดกล้ามเนื้อ ใช้เคี้ยวกับหมากแก้ไอ ใบ ใช้ตำกับปูนแดงพอกแก้ฝี แก้กลากเกลื้อน ถอนพิษตะขาบ แมงป่อง แก้ตับม้ามโต ต้น รสขม แก้ไข้ แก้ไข้มาลาเรีย ทางจังหวัดอุบลราชธานี ใช้ ราก เข้ายากับนางแซงแดง ฝนกับน้ำดื่ม แก้พิษไข้ ผิดสำแดง ทั้งต้น ต้มน้ำดื่ม แก้ตัวเหลือง ตาเหลือง ในเกาะชวา ใช้ เมล็ดราชดัดเป็นยารักษาโรคลำไส้ ในฟิลิปปินส์ใช้ ผลสดแก้อาการปวดท้อง ในจีนใช้ เป็นยาขับพยาธิในท้อง และยาแก้บิด

อ้างอิง
-------

1. ↑  ราชดัด
2. ↑  ราชดัด
**เต - ลิด** เป็นซิงเกิลของ ซีล ในปี พ.ศ. 2560 สังกัดค่ายเพลงมีเรคคอร์ดส ในเครือมิวสิกมูฟเอนเตอร์เทนเมนต์ ประพันธ์คำร้อง-แต่งทำนองโดย ปฏิเวธ อุทัยเฉลิม และเรียบเรียงโดย ซีล เพลงนี้ออกจำหน่ายครั้งแรกในวันที่ 12 พฤษภาคม พ.ศ. 2560 ในไอทูนส์

ส่วนมิวสิกวีดีโอนี้ เผยแพร่ครั้งแรกในวันที่ 16 พฤษภาคม พ.ศ. 2560 กำกับโดย "เจษฎา หันช่อ" โดยในมิวสิควิดีโอกับเรื่องราวความรักที่ถึงแม้วันนี้จะกลายเป็นแค่ความทรงจำ แต่มันยังคงอินทุกครั้งที่นึกถึง โดยมี ต๊อด ศิณะ อุ่นทรพันธุ์ มาร่วมแสดงในมิวสิกวีดีโอนี้

การตอบรับ
---------

เพลง **เต - ลิด** ติดอันดับสูงสุด 1 จากการจัดอันดับของ ไอทูนส์สโตร์ไทยแลนด์ ท็อปชาร์ต (iTunes Store Thailand) ประจำวันที่ 16 พฤษภาคม พ.ศ. 2560 ที่มีคนดาวน์โหลดมากที่สุด ในไม่กี่ชั่วโมงที่ปล่อย และติดเทรนด์อันดับ 1 ของ Youtube

ชาร์ต

| ชาร์ต (พ.ศ. 2560) | อันดับสูงสุด |
| --- | --- |
| ไอทูนส์สโตร์ไทยแลนด์ ท็อปชาร์ต | 1 |
| FAT CHART ,FAT 93 HD | 5 |
| JOOX Top 100 Chart | 6 |
| JOOX Top Top 50 Thai Songs Chart | 6 |
| Cat Radio Chart | 3 |
| อีเอฟเอ็ม ชาร์ต 94 ท็อป แอรเพลย์ | 9 |
| FM ONE 103.5 CHART ONE TO TEN | 4 |

อ้างอิง
-------

1. ↑  "เตลิด" ซิงเกิลใหม่ล่าสุดจาก Zeal ขึ้นอันดับ 1 เทรนด์ Youtube 🙏🙏 ขอบคุณทุกๆคนครับ
2. ↑  เพลง "เตลิด" ซิงเกิลใหม่ล่าสุดจากวง Zeal ขึ้นชาร์ตเพลงอันดับ 1 iTunes ตั้งแต่ปล่อยเพลงได้ 2 ชั่วโมง 🙏🙏 ขอบคุณครับ
ธงของกองทัพแห่งชาติรัฐฉาน
**กองทัพแห่งชาติรัฐฉาน** (อังกฤษ: Shan State National Army; SSNA) เป็นกองกำลังติดอาวุธชาตินิยมของไทใหญ่ ที่ต่อสู้เพื่อต่อต้านการปกครองของทหารพม่าผ่านทางสภาฟื้นฟูกฏหมายและกฏระเบียบแห่งรัฐ ผู้บัญชาการกองทัพคือนายพลก้านยอด

กองทัพแห่งชาติฉานสถาปนาขึ้นเมื่อ 7 กรกฎาคม พ.ศ. 2538 โดยสมาชิกที่แยกมาจากกองทัพเมิงไตของขุนส่าซึ่งนำโดยนายพลก้านยอดและแดไวน์ โดยกล่าวว่ากองทัพเมิงไตเกี่ยวข้องกับยาเสพติดมากกว่าที่จะต่อสู้เพื่อไทใหญ่ เมื่อแยกตัวออกมานั้นมีทหารราว 500 คน ต่อมาในเดือนกันยายนมีทหารเพิ่มขึ้นเป็นประมาณ 2,000 คน แต่ต่อมา กองทัพแห่งชาติรัฐฉานได้ลงนามสงบศึกกับทหารพม่าเมื่อสิ้นปี พ.ศ. 2538

ในเดือนเมษายน พ.ศ. 2548 กองทหารพม่าร่วมกับกองทัพสหรัฐว้าได้โจมตีกองทัพแห่งชาติรัฐฉาน และจับผู้นำส่วนใหญ่ไป ทำให้ผู้นำทหารส่วนหนึ่งได้แยกตัวออกไป รวมตัวกับกองทัพรัฐฉานใต้ที่นำโดยเจ้ายอดศึกเพื่อเรียกร้องเอกราชของรัฐฉานต่อไป

อ้างอิง
-------

1. ↑  "Chronology for Shans in Burma". คลังข้อมูลเก่าเก็บจากแหล่งเดิมเมื่อ 2010-06-01. สืบค้นเมื่อ 2014-10-26.
2. ↑  "Thousands of troops from the former Shan State National Army have recently arrived in the south to resume the armed struggle". คลังข้อมูลเก่าเก็บจากแหล่งเดิมเมื่อ 2009-02-11. สืบค้นเมื่อ 2014-10-26.
3. ↑  "Statement on Shan State National Army and Shan State Army". คลังข้อมูลเก่าเก็บจากแหล่งเดิมเมื่อ 2014-12-04. สืบค้นเมื่อ 2014-10-26.
4. ↑  "Shan rebels unite against Rangoon". *BBC Burmese*. May 24, 2005. สืบค้นเมื่อ 2008-02-07.
ระวังสับสนกับ วัดหอกลม

|  |  |
| --- | --- |
| ค.ศ. | บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา  |

"วัดกลม" ที่บอว์มอร์ในสกอตแลนด์
**วัดกลม** (อังกฤษ: Round church) เป็นสถาปัตยกรรมคริสต์ศาสนสถานประเภทหนึ่งที่มีผังเป็นทรงกลมทั้งหลัง วัดกลมมักจะพบในสวีเดน และเดนมาร์ก (โดบเฉพาะบนเกาะบอร์นโฮล์ม) และเป็นทรงที่นิยมกันในสแกนดิเนียเวียระหว่างคริสต์ศตวรรษที่ 11 และต้นคริสต์ศตวรรษที่ 12

ตัวอย่างของวัดกลมก็ได้แก่วัดเฮดวิกเอเลโอโนราในสต็อกโฮล์มในสวีเดน ในอังกฤษก็มีวัดกลมด้วยกันห้าวัดที่รวมทั้ง วัดโฮลีเซพัลเครอ, เคมบริดจ์ และ วัดเท็มเพิลในลอนดอน

วัดกลมไม่ควรจะสับสนกับสิ่งก่อสร้างที่มีรูปทรงคล้ายคลึงกันเช่นวัดหอกลมที่เฉพาะหอที่ติดกับตัววัดเท่านั้นที่กลม ที่ส่วนใหญ่จะพบในบริเวณอีสต์แองเกลีย โดยเฉพาะในมณฑลนอร์โฟล์ค และ มณฑลซัฟโฟล์ค

แหล่งข้อมูลอื่น
---------------

 วิกิมีเดียคอมมอนส์มีสื่อเกี่ยวกับ วัดกลม

ระเบียงภาพ
----------

* วัดเซนต์สวิเธ็นซาส บาเล็น อิม วอลลิสสวิสเซอร์แลนด์วัดเซนต์สวิเธ็น  
ซาส บาเล็น อิม วอลลิส  
สวิสเซอร์แลนด์
* KallósdฮังการีKallósd  
ฮังการี
* NagytótlakฮังการีNagytótlak  
ฮังการี
* วัดโฮลีเซพัลเครอเคมบริดจ์อังกฤษวัดโฮลีเซพัลเครอ  
เคมบริดจ์  
อังกฤษ
* วัดฝรั่งเศสพ็อทซ์ดัมเยอรมนีวัดฝรั่งเศส  
พ็อทซ์ดัม  
เยอรมนี
* วัดซานอันเจโลเพรูเจียอิตาลีวัดซานอันเจโล  
เพรูเจีย  
อิตาลี
* Thorsagerประเทศเดนมาร์กThorsager  
ประเทศเดนมาร์ก
* UntersuhlประเทศเยอรมนีUntersuhl  
ประเทศเยอรมนี
ไบนารี่ ออปชั่น (binary option)  คือ ระบบการเทรดในตลาดตราสารการเงินรูปแบบหนึ่ง โดยเป็นการซื้อสัญญาล่วงหน้ากับโบรกเกอร์ผู้ให้บริการ ไบนารี่ ออปชั่น โดยมีการกำหนดระยะเวลาในการซื้อสัญญาไบนารี่ ออปชั่นคืนจากผู้ถือสัญญา ผู้เทรดมักนิยมซื้อสัญญาไบนารี่ ออปชั่นมาเพื่อป้องกันความเสี่ยงในความผันผวนของสินทรัพย์ หรือหุ้น ตลอดจนเงินทุนต่าง ๆ ที่ผู้เทรดได้ซื้อไว้ ปัจจุบันคาดว่ามีผู้อยู่ในตลาดไบนารี่ ออปชั่นมากกว่า 15 ล้านคน และเพิ่มขึ้นเรื่อย ๆ ทุกปี

ประเภทของสัญญาไบนารี่ ออปชั่น
-----------------------------

โดยปกติแล้ว สัญญาไบนารี่ ออปชั่นที่เราพบได้ในตลาด มักแบ่งออกเป็น 2 ประเภทด้วยกันประกอบไปด้วย 

**1.สัญญาซื้อ หรือ Call** หรือในภาษาเทรดยุคใหม่อาจเรียกว่า Buy ก็ได้ ความหมายของ สัญญาซื้อ (Call) หมายถึง สัญญาที่ผู้เทรดทำการซื้อสัญญาออปชั่นล่วงหน้า โดยพยาการณ์ว่าราคาของสินทรัพย์ในอนาคตในวันที่สิ้นสุดสัญญาออปชั่น ราคาของสินทรัพย์จะ**สูงกว่า**วันที่ทำการซื้อสัญญา

**2.สัญญาขาย หรือ Put** หรือในภาษาเทรดยุคใหม่อาจเรียกว่า Sell ก็ได้ ความหมายของ สัญญาขาย (Put) หมายถึง สัญญาที่ผู้เทรดทำการซื้อสัญญาออปชั่นล่วงหน้า โดยพยาการณ์ว่าราคาของสินทรัพย์ในอนาคตในวันที่สิ้นสุดสัญญาออปชั่น ราคาของสินทรัพย์จะ**ต่ำกว่า**วันที่ทำการซื้อสัญญา

โดยปกติเมื่อเทรดเดอร์ซื้อสัญญาออปชั่นจากโบรกเกอร์ โดยมีกำหนดระยะเวลาการถือสัญญา เช่น 5 นาที 30 นาที หรือ 30 วัน เมื่อถึงระยะเวลากำหนด ระบบจะบังคับให้สัญญายุติลงและขายสัญญาคืนให้กับโบรกเกอร์ทันที ส่งผลให้ผู้ถือสัญญา สามารถได้รับผลกำไรจากส่วนต่างของการพยากรณ์ราคาที่ถูกต้อง หรืออาจสูญเสียเงินทุนทั้งหมดอันเกิดจากการพยากรณ์ราคาที่ผิดพลาด

ไบนารี่ ออปชั่นกับการพนัน
-------------------------

เนื่องจากรูปแบบของการซื้อสัญญาไบนารี่ ออปชั่นนั้นมีความเกี่ยวข้องกับการพยากรณ์ราคาในอนาคต ทำให้มีนักออกแบบโปรแกรมการเทรด นำระบบและรูปแบบของการเทรดไบนารี่ ออปชั่นไปใช้ในเชิงการพนัน ส่งผลให้เกิดภาพลักษณ์บางส่วนที่ไม่ดีต่อการเทรดสัญญาออปชั่น ดังนั้นผู้เทรดต้องเลือกพิจารณาโบรกเกอร์ไบนารี่ออปชั่นให้ดี มิฉะนั้นอาจมีความเสี่ยงทางการเงินเกิดขึ้น และอาจถูกโกงก็ได้ ดังปรากฏข่าวล่าสุดของบริษัท siamoption ที่ดำเนินการผิดกฎหมายในประเทศไทย

ประเด็นที่น่าสังเกต
-------------------

**1. คำสั่งซื้อไบนารี่ ออปชั่น อาจไม่ได้ถูกส่งไปยังศูนย์กลางหรือตลาดจริง**

โดยคำสั่งซื้ออาจถูกหมุนเวียนอยู่เฉพาะภายในโบรกเกอร์เท่านั้น กล่าวคือโบรกเกอร์จะจับคู่คำสั่งซื้อ Call กับ Put ระหว่างลูกค้าภายในโบรกเกอร์

เพื่อนำมา Matching กัน แล้วโบรกเกอร์จะได้รับกำไรจากส่วนต่างค่าธรรมเนียม อย่างไรก็ตามโบรกเกอร์แต่ละแห่งอาจมีนโยบายการจัดการคำสั่งซื้อที่แตกต่างกัน

**2. Risk Reward ที่อาจเกิดความเสียเปรียบต่อผู้ค้า**

การส่งคำสั่งซื้อแต่ละครั้งอาจเกิดความเสียเปรียบ เนื่องจากอัตราส่วนผลกำไรต่อขาดทุนที่ต่างกัน ตัวอย่างเช่นอัตรา 82% ต่อ 100%

ดังนั้นในตลาดนี้จึงอาจจำเป็นต้องเน้นกลยุทธ์เทรดที่มีอัตรา Win-Rate ระดับสูง

อ้างอิง
-------

1. ↑  คู่มือเทรดไบนารี่ออปชั่น (binary option) ฉบับสมบูรณ์, ผู้แต่ง thailandoption  เก็บถาวร 2022-07-02 ที่ เวย์แบ็กแมชชีน
2. ↑
***แขนกล คนแปรธาตุ: พิชิตแดนปริศนาฝ่านครที่ถูกลืม*** (ญี่ปุ่น: 鋼の錬金術師 嘆きの丘（ミロス）の聖なる星) เป็นภาพยนตร์อนิเมะเรื่องที่สองของการ์ตูนชุด *แขนกล คนแปรธาตุ* โดยถือเป็นส่วนหนึ่งของภาคบราเธอร์ฮูด ภาพยนตร์เรื่องนี้ได้รับการประกาศภายหลังจากออกอากาศภาคบราเธอร์ฮูดตอนสุดท้าย

เนื้อเรื่อง
-----------

บริเวณชายแดนทางตะวันตกของประเทศอะเมสทริส ติดกับประเทศเครตา มีเมืองของอะเมสทริสที่ชื่อว่าเทเบิลซิตีตั้งอยู่ เมืองเทเบิลซิตีล้อมรอบไปด้วยหุบเขา ซึ่งเบื้องล่างหุบเขานั้นคือเขตแดนของเครตา โดยมีชนพื้นเมืองที่เรียกตนเองว่าชาว *มิลอส* ซึ่งเดิมเป็นเจ้าของพื้นที่แห่งนี้เมื่อสี่ร้อยปีก่อนและถูกรุกรานจากเครตาและถูกขับไล่ลงไปอยู่ก้นหุบเขาเพื่อค้นหาสสารที่เรียกว่า "ดวงดาวโลหิต" สสารในตำนานของศาสตร์การเล่นแร่แปรธาตุ ดังนั้นศาสตร์การเล่นแร่แปรธาตุสำหรับชาวมิลอสจึงสะท้อนประวัติศาสตร์ที่เจ็บปวด ถึงกระนั้นก็ยังมีครอบครัวชาวมิลอสครอบครัวหนึ่ง คือครอบครัวคริชตัน ได้ศึกษาศาสตร์เล่นแร่แปรธาตุ และถูกชาวมิลอสคนอื่นๆเกลียดชัง ด้วยความที่สองสามีภรรยามีพรสวรรค์จึงถูกกองทัพเครตาพาขึ้นจากหุบเขาและรับเข้าทำงานเป็นนักวิจัยการเล่นแร่แปรธาตุ 

สองสามีภรรยาคริชตันได้รู้ถึงความจริงเกี่ยวกับดวงดาวโลหิตและความลับของเมืองเทเบิลซิตี และทั้งสองถูกทหารเครตาฆ่าตายในบ้านพักเพื่อช่วงชิงบันทึกการวิจัยดวงดาวโลหิต ในขณะที่ลูกชายคนโตที่ชื่อ อัชเลย์ ถูกเชื่อว่าเสียชีวิตแล้ว บุตรสาวอย่างจูเลีย กลับรอดชีวิตและถูกจับกุม แต่เมื่อสอบสวนและพบว่าเธอไม่มีส่วนรู้เห็นใดๆกับการวิจัย เครตาก็ส่งตัวเธอลงไปที่ก้นหุบเขาที่เธอจากมา และเธอก็เติบโตขึ้นกลายเป็นผู้นำการเรียกร้องเอกราชให้แก่ชาวมิลอสและทวงคืนเทเบิลซิตีจากอะเมสทริส

หลายปีต่อมาเกิดการแหกคุกขึ้นที่เมืองหลวงของอะเมสทริส เมื่อเจ้าหน้าที่สอบสวนแล้วพบว่าชายคนนั้นแหกคุกออกไปหลังจากที่อ่านข่าวการจับตัวจูเลีย คริชตัน แกนนำของชาวมิลอสที่ลักลอบเข้าอะเมสทริสจากในหนังสือพิมพ์ โดยพันเอกมัสแตงได้ส่งสองพี่น้องเอลริคไปทำการสืบสวนความเกี่ยวข้องที่เมืองเทเบิลซิตี

แหล่งข้อมูลอื่น
---------------

* เว็บไซต์ทางการ (ญี่ปุ่น)
* *แขนกล คนแปรธาตุ: พิชิตแดนปริศนาฝ่านครที่ถูกลืม* (อนิเมะ) ที่เครือข่ายข่าวอนิเมะ
* *แขนกล คนแปรธาตุ: พิชิตแดนปริศนาฝ่านครที่ถูกลืม* ที่อินเทอร์เน็ตมูวีเดตาเบส แก้ไขสิ่งนี้ที่วิกิสนเทศ

| * ด
* ค
* ก
*แขนกล คนแปรธาตุ* โดย ฮิโรมุ อารากาวะ |
| --- |
| สื่อ | 
* มังงะ
* อนิเมะปี 2003
	+ รายชื่อตอน
	+ *ฝ่ามิติพิชิตแดนสวรรค์*
* *บราเธอร์ฮูด*
	+ รายชื่อตอน
	+ *พิชิตแดนปริศนาฝ่านครที่ถูกลืม*

 |
| ตัวละคร | 
* เอ็ดเวิร์ด เอลริค
* อัลฟองเซ เอลริค
* รอย มัสแตง
* วินรี ร็อกเบล
* สการ์

 |
**ธนเทพ ทิมสุวรรณ** เป็นนักการเมืองชาวไทย เคยได้รับเลือกตั้งเป็นสมาชิกสภาผู้แทนราษฎรจังหวัดเลย ในปี 2539 และเป็นสมาชิกวุฒิสภาจังหวัดเลย ในปี 2549 เป็นสามีของนันทนา ทิมสุวรรณ

ประวัติ
-------

ธนเทพ ทิมสุวรรณ เกิดเมื่อวันที่ 24 พฤษภาคม พ.ศ. 2507 เป็นบุตรของสุรัตน์ ทิมสุวรรณ อดีตประธานสภาจังหวัดเลย เขาสำเร็จการศึกษาระดับปริญญาตรี นิติศาสตรบัณฑิต จากมหาวิทยาลัยรามคำแหง

ธนเทพ สมรสกับนันทนา ทิมสุวรรณ มีบุตรชายคือ ศรัณย์ ทิมสุวรรณ สมาชิกสภาผู้แทนราษฎรจังหวัดเลย

การทำงาน
--------

ธนเทพ ทิมสุวรรณ ลงสมัครรับเลือกตั้งสมาชิกสภาผู้แทนราษฎรจังหวัดเลยครั้งแรกในปี 2539 สังกัดพรรคความหวังใหม่ โดยได้รับเลือกตั้งเป็น ส.ส.สมัยแรก ต่อมาการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 เขาย้ายมาสังกัดพรรคไทยรักไทย และได้รับเลือกตั้งเป็น ส.ส.สมัยที่ 2

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 เขาสนับสนุนให้ภรรยา (นันทนา ทิมสุวรรณ) ลงสมัครรับเลือกตั้ง ส.ส.จังหวัดเลยแทน และได้รับเลือกตั้งเป็น ส.ส.ในการเลือกตั้งครั้งดังกล่าว

ในปี 2549 เขาลงสมัครรับเลือกตั้งสมาชิกวุฒิสภาจังหวัดเลย และได้รับเลือกตั้งเป็นสมาชิกวุฒิสภาจังหวัดเลย พร้อมกับเปล่งมณี เร่งสมบูรณ์สุข

ในปี 2550 ลงสมัครรับเลือกตั้งสมาชิกสภาผู้แทนราษฎรแบบสัดส่วน กลุ่มที่ 3 สังกัดพรรคพลังประชาชน ได้รับเลือกตั้งเป็น ส.ส.สมัยที่ 3 และในปี 2554 ได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อ สังกัดพรรคเพื่อไทย

### สมาชิกสภาผู้แทนราษฎร

ธนเทพ ทิมสุวรรณ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ

1. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดเลย สังกัดพรรคความหวังใหม่
2. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดเลย สังกัดพรรคไทยรักไทย
3. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 แบบสัดส่วน สังกัดพรรคพลังประชาชน
4. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 แบบบัญชีรายชื่อ สังกัดพรรคเพื่อไทย

เครื่องราชอิสริยาภรณ์
---------------------

* พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
* พ.ศ. 2527 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)

อ้างอิง
-------

1. ↑  บ้านใหญ่เมืองเลย "ทิมสุวรรณ" แบ่งเค้ก "เสี่ยปรีชา"
2. ↑  เลือกตั้ง66 "เมืองเลย" ดุ "บ้านใหญ่-พรรคใหญ่" รอวันสางแค้น
3. ↑  ฮั้วก่อนเกม? 2 ตระกูลเมืองเลย "พวก" เหนือพรรค
4. ↑  กกต.รับรองประกาศ ส.ส.เพิ่ม 17 คน ใบแดงหนึ่ง พปช.
**โลกใหม่หมายเลขหก** (ญี่ปุ่น: ナンバー・シックス; โรมาจิ: *ในชื่ออังกฤษ NO. 6*) เป็นนวนิยายที่ประพันธ์โดย อะสุโกะ อาซาโนะ และตีพิมพ์โดย สำนักพิมพ์โคดันชะ ระหว่างเดือนตุลาคม พ.ศ. 2546 ถึงเดือน มิถุนายน พ.ศ. 2554 และได้รับการเขียนเป็นมังงะ โดย ฮิโนกิ คิโนะ ตั้งแต่เดือนมิถุนายน พ.ศ. 2554 และได้ออกเป็นภาคอนิเมะ ในเดือนกรกฎาคม พ.ศ. 2554

เนื้อเรื่อง
-----------

เป็นเรื่องราวหลังจากสงครามครั้งยิ่งใหญ่ของมนุษยชาติ ที่ทำให้โลกเหลือรัฐเพียง 6 รัฐ โดยจะกล่าวถึงเรื่องราวในรัฐลำดับที่ 6 หรือ No.6 ในวันที่มีพายุไต้ฝุ่นเข้า No. 6 ชิอง เด็กหนุ่มชนชั้นสูง ผู้ที่ครอบครัวได้รับสิทธิพิเศษมากมาย ได้ช่วยเหลือเนซึมิ ที่มาพร้อมกับบาดแผล จนทั้งสองกลายเป็นเพื่อนกัน ซึ่งภายหลังจึงทราบว่า เนซึมิ เป็นอาชญากรที่หลบหนีมา และรัฐบาลกำลังตามตัวอยู่ ด้วยเหตุนี้ ทำให้ครอบครัวของชิอง ได้ถูกรัฐบาลลดขั้น และถูกริบรอนสิทธิพิเศษต่างๆ หลังจากนั้นสี่ปี ชิองทำงานเป็นพนักงานควบคุมดูแลหุ่นยนต์ของสวนสาธารณะ วันหนึ่งชิองได้พบคนเสียชีวิตอยู่ในสวนสาธารณะ ในร่างการที่ซูบผอมและชราภาพ แต่เหตุการณ์ดังกล่าวได้ถูกปิดข่าวไว้ ชิองคุยกับเพื่อนร่วมงานเชิงสงสัยในรัฐบาล ตอนนั้นเอง เพื่อนร่วมงานของชิองก็มีอาการดังกล่าวและเสียชีวิตในทันที ณ ตอนนั้น ชิองเห็นผึ้งออกมาจากคอของศพเพื่อนร่วมงาน เรื่องนี้ทำให้ชิองถูกควบคุมตัวไปยังเขตทันฑสถาน ในระหว่างที่สิ้นหวังนั้นเอง เนซึมิได้ปรากฏตัวขึ้น และช่วยเหลือชิอง ออกไปนอกกำแพง No. 6 ณ ที่นั่น ทำให้ชิอง ได้พบกับความจริง

ตัวละครหลัก
-----------

**ชิอง** (ญี่ปุ่น: シオン; โรมาจิ: *Shion*) ชิองเป็นพวกอัจริยะตั้งแต่เด็ก เขาและแม่จึงได้รับการดูแลจากรัฐบาลเป็นพิเศษ ให้ไปอาศัยอยู่ในเขตชนชั้นสูง ชีวิตของเขาอยู่อย่างสุขสบาย ไม่เคยต้องลำบากเพราะสภาพแวดล้อมที่ถูกจัดสรรมาให้อย่างดี

**เนซึมิ** (ญี่ปุ่น: ネズミ; โรมาจิ: *Nezumi*) เนซึมิเป็นอาชญากรที่หลบหนีมาจากทัฑสถาน ในวันที่พายุโหมกระหน่ำ เขาได้เข้าไปหลบอยู่ในบ้านชิองที่เปิดหน้าต่างทิ้งไว้ แต่เพราะชิองให้ความช่วยเหลือ ทั้งสองคนจึงกลายเป็นเพื่อนกันในที่สุด

**ซาฟุ** (ญี่ปุ่น: サフ; โรมาจิ: *Safu*) เพื่อนสมัยเด็กของชิอง ถือเป็นเด็กหัวกะทิ และเป็นคนที่มีความมั่นใจในตัวเองสูง ไม่มีญาติเหลืออยู่นอกจากคุณยาย

**อินุคาชิ** (ญี่ปุ่น: イヌカシ; โรมาจิ: *InuKashi*) เจ้าของโรงแรมแห่งหนึ่งนอก NO. 6 รับงานด้านข่าวกรอง ด้วยเป็นเด็กกำพร้าถูกเลี้ยงดูโดยสุนัขจึงมีสุนัขเป็นเพื่อน

**ริคิกะ** (ญี่ปุ่น: リキガ; โรมาจิ: *Rikiga*) นักธุรกิจนอก NO. 6 รับงานด้านข่าวกรองเช่นเดียวกับอินุคาชิ เขามักจะจัดหาหญิงสาวให้ผู้บริหารของ NO. 6 จนมีฐานะร่ำรวย อดีตเคยรู้จักกับแม่ของชิอง

**คาเรน** (ญี่ปุ่น: カラン; โรมาจิ: *Karan*) แม่ของชิอง หลังจากที่โดนลดชั้น เธอจึงหันมาเปิดร้านเบเกอรี่ อดีตเคยรู้จักกับคณะนักวิจัยผู้ก่อตั้ง NO. 6
สำหรับความหมายอื่น ดูที่ ชะมด (แก้ความกำกวม)

**ชะมดเช็ด** หรือ **ชะมดเชียง** หรือ **มูสัง** (อังกฤษ: Indian small civet; ชื่อวิทยาศาสตร์: *Viverricula indica*) สัตว์เลี้ยงลูกด้วยน้ำนมชนิดหนึ่ง จัดเป็นชะมดขนาดเล็ก ขาสั้น หูทั้งสองข้างอยู่ใกล้กัน เมื่อมองไกล ๆ อาจคล้ายแมว จนตามลำตัวมีสีน้ำตาลเหลือง และมีจุดสีดำขนาดเล็กแทรกอยู่ทั่วไปตามลำตัว มีแถบสีดำและขาวบริเวณลำคอ หางมีวงสีดำ 6-9 ปล้องพาดขวางอยู่ ทำให้มีดูมีลักษณะเป็นปล้องสีดำ ไม่มีขนแผงสันหลัง ปลายหางมีสีขาว ขาหลังมีต่อมกลิ่นที่ใช้สื่อสารระหว่างพวกเดียวกัน และจัดเป็นสิ่งมีชีวิตเพียงชนิดเดียวที่อยู่ในสกุล *Viverricula*

ลักษณะ
------

มีขนาดความยาวลำตัวและหัว 54-63 เซนติเมตร ความยาวหาง 30-43 เซนติเมตร น้ำหนัก 2-4 กิโลกรัม

ถิ่นที่อยู่
-----------

มีการกระจายพันธุ์ที่กว้างขวางตั้งแต่ตะวันออกของปากีสถาน, อินเดีย, จีนตอนใต้, ไต้หวัน, เนปาล, บังกลาเทศ, พม่า, ไทย, ลาว, กัมพูชา, เวียดนาม, มาเลเซีย, เกาะสุมาตราและเกาะบาหลี

ชะมดเช็ดมักอาศัยในป่าที่ไม่รกชัฏ หากินบริเวณชายป่าที่ติดต่อกับพื้นที่ที่มนุษย์อยู่อาศัยและทำการเกษตรกรรม กินอาหารได้หลากหลาย ทั้งพืชและสัตว์ และอาจล่าสัตว์เลี้ยงจำพวก เป็ด, ไก่ กินเป็นอาหารได้ด้วย ออกมากินในเวลากลางคืน นอนหลับพักผ่อนในเวลากลางวัน โดยปกติแล้วจะอาศัยอยู่ตามลำพัง แต่ในฤดูผสมพันธุ์จะอาศัยอยู่เป็นคู่ แม่ชะมดเช็ดจะออกลูกครั้งละ 3-5 ตัว โดยขุดโพรงดินตื้น ๆ หรือหาโพรงตามโขดหินสำหรับเป็นที่ออกลูกและเลี้ยงดูลูกอ่อน เมื่อผ่านช่วงผสมพันธุ์ไปแล้ว แม่ชะมดเช็ดจะเลี้ยงลูกตามลำพัง

ในประเทศไทย
-----------

ชะมดเช็ดในประเทศไทยสามารถพบได้ทุกพื้นที่และทุกภาค ในจังหวัดเพชรบุรี มีการเลี้ยงชะมดเช็ดโดยเก็บเอาสารเคมีจากต่อมกลิ่นที่ขาหลังทำเป็นเครื่องหอม โดยเลี้ยงในกรงไม้กรงละตัว ให้อาหารสลับประเภทกันไป  แต่ว่ายังไม่สามารถที่จะเพาะขยายพันธุ์ในที่เลี้ยงได้ เนื่องจากยังเลี้ยงด้วยวิธีการที่ไม่ถูกต้องตามสุขลักษณะ โดยผู้เลี้ยงจะต้องหาชะมดเช็ดด้วยการจับจากในป่าเท่านั้น จนกระทั่งในปี ค.ศ. 2014 สวนสัตว์เชียงใหม่ได้ริเริ่มโครงการศึกษาและเพาะเลี้ยงชะมดเช็ดขึ้น จนสามารถเพาะขยายพันธุ์ในที่เลี้ยงได้สำเร็จ โดยเป็นโครงการที่มาจากพระราชดำริของสมเด็จพระนางเจ้าสิริกิติ์ พระบรมราชินีนาถ ที่ทรงอนุรักษ์สายพันธุ์ชะมดเช็ดและพัฒนาให้เป็นสัตว์เลี้ยงในเชิงเศรษฐกิจ

อ้างอิง
-------

1. ↑  Duckworth, J. W. Timmins, R. J. and Muddapa, D. (2008). "Viverricula indica". *IUCN Red List of Threatened Species. Version 2012.2*.`{{cite web}}`: CS1 maint: multiple names: authors list (ลิงก์)
2. 1 2  Blanford, W. T. (1888–91). *Genus Viverricula Hodgson.* Pages 100–101 in: *The fauna of British India, including Ceylon and Burma. Mammalia*. Taylor and Francis, London.
3. ↑  "มูสัง". คลังข้อมูลเก่าเก็บจากแหล่งเดิมเมื่อ 2015-10-30. สืบค้นเมื่อ 2013-04-16.
4. ↑  การเลี้ยงชะมดเช็ด
5. ↑  "ตระเวนข่าว: ข่าววันใหม่". ช่อง 3. 29 November 2014. สืบค้นเมื่อ 29 November 2014.[*ลิงก์เสีย*]

วิกิมีเดียคอมมอนส์มีสื่อที่เกี่ยวข้องกับ ***Viverricula indica***

แหล่งข้อมูลอื่น
---------------

* ข้อมูลที่เกี่ยวข้องกับ Viverricula indica ที่วิกิสปีชีส์
ในหนังสือการ์ตูนอเมริกันที่ตีพิมพ์โดยมาร์เวลคอมิกส์ **มนุษย์กลายพันธุ์** หรือ **มิวแทนท์** (อังกฤษ: Mutant) เป็นมนุษย์ที่มีลักษณะทางพันธุกรรมที่เรียกว่า เอ็กซ์-ยีน (X-gene) มันทำให้มนุษย์กลายพันธุ์พัฒนาพลังเหนือมนุษย์ที่จะแสดงออกตั้งแต่วัยเริ่มเจริญพันธุ์ มนุษย์กลายพันธุ์บางครั้งถูกเรียกว่าเป็นสปีชีส์ย่อยของมนุษย์ ***Homo sapiens superior*** หรือเรียกง่าย ๆ ว่า ***Homo superior*** มนุษย์กลายพันธุ์เป็นวิวัฒนาการระดับลูกหลานของ *โฮโม เซเปียนส์* และโดยทั่วไปถือว่าเป็นขั้นต่อไปในวิวัฒนาการของมนุษย์ ความถูกต้องของสิ่งนี้เป็นประเด็นถกเถียงกันอย่างมากในจักรวาลมาร์เวล

การกลายพันธุ์ของมาร์เวลในรูปแบบที่แตกต่างออกไป ซึ่งเป็นตัวละครที่พัฒนาพลังของพวกเขาหลังจากสัมผัสกับสิ่งเร้าหรือพลังงานภายนอกเท่านั้น (เช่น ฮัลค์, สไปเดอร์-แมน, แฟนแทสติกโฟร์, แอบซอร์บิงแมน และ กัปตันมาร์เวล) แต่มนุษย์กลายพันธุ์นั้นมีการกลายพันธุ์ทางพันธุกรรมที่แท้จริง

สื่ออื่นๆ
---------

### ภาพยนตร์ชุด *เอ็กซ์-เมน*

บทความหลัก: X-เม็น (ภาพยนตร์ชุด) และ เอ็กซ์-เมนในสื่ออื่น ๆ
### จักรวาลภาพยนตร์มาร์เวล

หลังจากที่ดิสนีย์เข้าซื้อกิจการ เทว็นตี้เซ็นจูรีฟ็อกซ์ ในปี ค.ศ. 2019 ลิขสิทธิ์ภาพยนตร์เรื่อง X-Men และตัวละครกลายพันธุ์อื่น ๆ ก็เปลี่ยนกลับเป็นของมาร์เวลสตูดิโอส์ เมื่อถูกถามว่าการที่เขาใช้คำว่า "มนุษย์กลายพันธุ์" หมายความว่าภาพยนตร์เรื่องนี้จะหลีกเลี่ยงคำว่า "X-Men" หรือไม่ ไฟกีชี้แจงว่าเขาใช้สองคำนี้แทนกันได้ เขาเสริมว่าแนวทางของมาร์เวลสตูดิโอส์ที่มีต่อตัวละครจะแตกต่างไปจากแฟรนไชส์ของฟ็อกซ์ ตั้งแต่ปี ค.ศ. 2022 เผ่าพันธุ์มนุษย์กลายพันธุ์ได้ปรากฏตัวในสื่อต่าง ๆ ที่อยู่ในแฟรนไชส์สื่อของจักรวาลภาพยนตร์มาร์เวล (MCU) ได้แก่

* มนุษย์กลายพันธุ์ได้รับการแนะนำโดยปริยายเป็นครั้งแรกผ่านตัวละครของ ชาร์ลส์ ซาเวียร์ จากจักรวาลสำรองชื่อ Earth-838 ในภาพยนตร์เรื่อง *จอมเวทย์มหากาฬ ในมัลติเวิร์สมหาภัย* (2022 )

อ้างอิง
-------

1. ↑  Yehl, Joshua (July 21, 2019). "Marvel's Kevin Feige Says MCU X-Men Will Be 'Quite Different' Than Fox Movies - Comic Con 2019". *IGN*. เก็บจากแหล่งเดิมเมื่อ July 21, 2019. สืบค้นเมื่อ July 21, 2019.
2. ↑  Garbutt, Emily (May 5, 2022). "The Illuminati members in Doctor Strange 2, listed and explained". *Total Film*. GamesRadar+. เก็บจากแหล่งเดิมเมื่อ May 5, 2022. สืบค้นเมื่อ May 5, 2022.

แหล่งข้อมูลอื่น
---------------